दाल के खेल में एक हजार करोड़ से ज्यादा का सट्टा
तुअर दाल में सट्टेबाजी के जरिए दाम बढ़ाने के खेल में आयकर विभाग द्वारा की गई देशव्यापी छापे की कार्रवाई में दाल ब्रोकर्स और कमोडिटी टर्मिनल संचालकों के बीच बड़ा रैकेट चलने की बात सामने आई है। प्रारंभिक जांच में सामने आया है कि इस रैकेट ने देश में एक हजार करोड़ से ज्यादा कीमत की दाल की सट्टेबाजी की और इसी के चलते तुअर की दाल के भाव 85 रुपए से 200 रुपए तक पहुंच गए। इस रैकेट ने विदेश से आने वाली दाल के पूरे जहाज के सौदे कर दिए और बाद में एनसीडेक्स पर वायदा कारोबार कर दाल के भाव में खेल किया।
इंदौर में सीए अशोक जैन के अरिहंत कमोडिटी और दाल ब्रोकर मनोज अग्रवाल के यहां छापे में प्रदेश के कई शहरों में दाल गोदामों में दाल जमा कर कृत्रिम संकट पैदा करने के भी दस्तावेज जांच में मिले, जिसके बाद आयकर विभाग ने बुधवार को भी इंदौर के साथ ही देवास, गुना, इटारसी, होशंगाबाद सहित कई अन्य छोटे शहरों के दाल गोदामों में छापे की कार्रवाई की। मुंबई स्थित एडलविज ब्रोकर हाउस द्वारा भी प्रदेश में दाल की बड़े स्तर पर खरीदी करने की बात सामने आई है, जिसके बाद इसके दफ्तर व अन्य जगहों पर छापे की कार्रवाई की गई। आयकर विभाग ने दिल्ली, मुंबई के साथ गुजरात और राजस्थान में सौ से ज्यादा जगहों पर बड़े ब्रोकर हाउसेस और कमोडिटी टर्मिनल चलाने वालों के यहां कार्रवाई की।
सट्टा नहीं लगे इसके लिए डमी कंपनियों के नाम से खरीदी-बिक्री
दाल ब्रोकर्स और कमोडिटी टर्मिनल संचालकों ने इस पूरे खेल में सट्टा नहीं लगे, इसके लिए कई जगह दालों की खरीदी-बिक्री डमी कंपनियों के नाम से भी होना बताया है। जहां दाल को लेकर बड़े सौदे हुए, उन जगहों पर कंपनियों के भौतिक सत्यापन के लिए भी आयकर विभाग ने जांच टीमें लगा दी हैं, जो यह जांच करेंगी कि ये ट्रांजेक्शन सही थे या फर्जी।
जुलाई में ही कर लिए पूरे जहाज की दाल के सौदे
देश में नई दाल दिसंबर से अप्रैल माह के बीच में आती है। जुलाई से दिसंबर तक विदेशों से आयातित दाल के जरिए ही पूरे देश में दाल की पूर्ति की जाती है। इस बार देश में दाल की फसल खराब आने की खबर आते ही अग्रवाल की कंपनी और देश के करीब पांच अन्य बड़े ब्रोकर्स हाउसेस ने विदेशों से आने वाली दाल के सौदे करते हुए पूरे जहाज को ही खरीद लिया।
मेमोरी ड्राइव्स में ले रहे ट्रांजेक्शन का रिकॉर्ड, 35 लाख नकद मिले
hin_Deva hin_Deva hin_Deva hin_Deva hin_Deva hin_Deva hin_Deva hin_Deva